A4-0285/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για την πολιτική της Ένωσης κατά της δωροδοκίας (COM(97)0192 - C4-0273/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(97)0192 - C4-0273/97),

- έχοντας υπόψη τη Συνθήκη γαι την ίδρυση της Ευρωπαϊκής Ένωσης και ιδίως τα άρθρα Β, ΣΤ, Κ. 1, παράγραφοι 5 και 7 έως 9, Κ.3, παράγραφος 2 και Κ.6,

- έχοντας υπόψη τη Συνθήκη του Άμστερνταμ που υπογράφηκε στις 2 Οκτωβρίου 1997, και ιδίως τα άρθρα 2, (παλαιό άρθρο Β) 6 (παλαιό άρθρο ΣΤ) και 29 (παλαιό άρθρο Κ.1) και την τροποποιηθείσα σχετικα Συνθήκη για την Ευρωπαϊκή Ένωση,

- έχοντας υπόψη την έκθεση της Ομάδας υψηλού επιπέδου για την καταπολέμηση του οργανωμένου εγκλήματος ((ΕΕ C 251 της 15.8.1997, σελ. 1.)), που εγκρίθηκε από το Ευρωπαϊκό Συμβούλιο του Άμστερνταμ στις 16 και 17 Ιουνίου 1997 και ιδίως τη σύσταση αριθ. 6 του σχεδίου δράσης για την ανάπτυξη συνολικής πολιτικής κατά της δωροδοκίας,

- έχοντας υπόψη τη Σύμβαση για την προστασία των οικονομικών συμφερόντων των Ευρωπαϊκών Κοινοτήτων ((ΕΕ C 316 της 27.11.1995, σελ.48.)), τα σχετικά πρωτόκολλα που εγκρίθηκαν από το Συμβούλιο στις 27 Σεπτεμβρίου 1996 ((ΕΕ C 313 της 23.10.1996, σελ. 2.)), στις 29 Νοεμβρίου 1996 ((ΕΕ C 151 της 20.5.1997, σελ.1.)) και στις 19 Ιουνίου 1997 ((ΕΕ C 221 της 19.7.1997, σελ. 11.)) καθώς και τη Σύμβαση για την καταπολέμηση της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης, που εγκρίθηκε από το Συμβούλιο στις 26 Μαΐου 1997 ((ΕΕ C 195 της 25.6.1997, σελ.1.)),

- έχοντας υπόψη την κοινή θέση του Συμβουλίου, της 6ης Οκτωβρίου 1997, με βάση το άρθρο Κ.3 της Συνθήκης για την Ευρωπαϊκή Ένωση σχετικά με τις διαπραγματεύσεις στο Συμβούλιο της Ευρώπης και τον ΟΟΣΑ για την καταπολέμηση της δωροδοκίας ((ΕΕ L 279 της 13.10.1997, σελ. 1.)), τη δεύτερη κοινή θέση της 13ης Νοεμβρίου 1997 - που καθορίστηκε από το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση - σχετικά με τις διαπραγματεύσεις στο Συμβούλιο της Ευρώπης και τον ΟΟΣΑ για την καταπολέμηση της δωροδοκίας ((ΕΕ L 320 της 21.11.1997, σελ.1.)), καθώς και την κοινή θέση της 25ης Μαΐου 1998 - που καθορίστηκε από το Συμβούλιο με βάση το άρθρο 12 της Συνθήκης της Ευρωπαϊκής Ένωσης - σχετικά με τα ανθρώπινα δικαιώματα, τις δημοκρατικές αρχές, το κράτος δικαίου και τη χρηστή διακυβέρνηση στην Αφρική ((ΕΕ L 158 της 2.6.1998, σελ. 1.)),

- έχοντας υπόψη τα πολυάριθμα ψηφίσματά του σχετικά με τις διάφορες πτυχές της καταπολέμησης της δωροδοκίας, ιδίως δε

. το ψήφισμα του της 15ης Δεκεμβρίου 1995 σχετικά με την καταπολέμηση της δωροδοκίας στην Ευρώπη ((ΕΕ C 17 της 22.1.96, σελ. 443.))

. το ψήφισμά του της 15ης Νοεμβρίου 1996 σχετικά με το σχέδιο πράξης του Συμβουλίου για την σύμβαση σχετικά με την καταπολέμηση της δωροδοκίας στην οποία ενέχονται οι υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης ((ΕΕ C 362 της 2.12.1996, σελ. 321.))

. το ψήφισμά του της 20ής Νοεμβρίου 1997 σχετικά με το σχέδιο δράσης για την καταπολέμηση του οργανωμένου εγκλήματος ((ΕΕ C 371 της 8.12.1997, σελ. 183)),

. τη γνωμοδότησή του της 20ής Νοεμβρίου 1997 που περιέχει τη γνώμη του Ευρωπαϊκού Κοινοβουλίου σχετικά με το σχέδιο κοινής δράσης που εγκρίθηκε από το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση όσον αφορά το αδίκημα της δωροδοκίας στον ιδιωτικό τομέα ((ΕΕ C 371 της 8.12.1997, σελ. 193))

. το ψήφισμά του της 17ης Φεβρουαρίου 1998 σχετικά με τη στάση της Επιτροπής σε ό,τι αφορά τις πιθανολογούμενες απάτες και παρατυπίες στον τομέα του τουρισμού ((ΕΕ C 80 της 16.3.1998, σελ. 36.)) και την ειδική έκθεση του Ελεγκτικού Συνεδρίου αριθ. 3/96 σχετικά με την πολιτική τουρισμού και την προώθηση του τουρισμού συνοδευόμενη από απαντήσεις της Επιτροπής ((ΕΕ C 80 της 16.3.1998, σελ. 38.)),

- έχοντας υπόψη την τελική δήλωση της δεύτερης διάσκεψης κορυφής των αρχηγών κρατών και κυβερνήσεων του Συμβουλίου Ευρώπης του Οκτωβρίου 1997, τις 20 «κατευθυντήριες αρχές» για την καταπολέμηση της δωροδοκίας που ενέκρινε η Επιτροπή Υπουργών του Συμβουλίου Ευρώπης με το ψήφισμα (97)24 καθώς και το ψήφισμα (98)7 με το οποίο εγκρίνεται η εκπόνηση επιμέρους συμφωνίας για τη συγκρότηση μίας «Ομάδας κρατών κατά της δωροδοκίας - GRECO¨,

- έχοντας υπόψη τη σύμβαση του ΟΟΣΑ, της 17ης Δεκεμβρίου 1997, για την καταπολέμηση της δωροδοκίας αλλοδαπών δημοσίων υπαλλήλων στο πλαίσιο διεθνών εμπορικών συναλλαγών,

- έχοντας υπόψη την ανακοίνωση της Επιτροπής των Ευρωπαϊκών Κοινοτήτων σχετικά με τις «Δημόσιες Συμβάσεις στην Ευρωπαϊκή Ένωση», (COM(98)0143),

- έχοντας υπόψη τα συμπεράσματα της Προεδρίας της Διάσκεψης με θέμα «Δημιουργία ενός αδιάφθορου εμπορικού περιβάλλοντος - Συμβολή στην ΕΕ» που φιλοξενήθηκε από κοινού από την Βρετανική Προεδρία της ΕΕ, το Ευρωπαϊκό Κοινοβούλιο και την Επιτροπή στις 14-15 Απριλίου 1998,

- έχοντας υπόψη την απόφαση 98/344/ΕΚ του Συμβουλίου της 27ης Απριλίου 1998, σχετικά με τη σύναψη συμφωνίας που τροποποιεί την τέταρτη σύμβαση ΑΚΕ-ΕΟΚ του Λομέ, που υπεγράφη στον Μαυρίκιο στις 4 Νοεμβρίου 1995 ((ΕΕ L 156 της 29.5.1998, σελ. 1.)),

- έχοντας υπόψη τα συμπεράσματα της Προεδρίας κατά τη σύνοδο του Ευρωπαϊκού Συμβουλίου στις 15 και 16 Ιουνίου 1998 στο Κάρντιφ, όπου περιλαμβάνεται αίτημα προς το Συμβούλιο να εγκρίνει την κοινή δράση σχετικά με τη δωροδοκία στον ιδιωτικό τομέα έως το Δεκέμβριο 1998

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Ελέγχου του Προϋπολογισμού και της Επιτροπής Ανάπτυξης και Συνεργασίας (A4-0285/98),

Α. ότι έχει ουσιώδη σημασία να διασφαλιστούν ομοίως υψηλά πρότυπα εντιμότητας σε όλες τις πτυχές των δραστηριοτήτων, είτε πρόκειται για τον δημόσιο είτε για τον ιδιωτικό τομέα,

Β. τρέφοντας την πεποίθηση ότι η δωροδοκία στο δημόσιο τομέα θέτει σε κίνδυνο τον τρόπο λειτουργίας του δημοκρατικού συστήματος και κλονίζει συνεπώς την εμπιστοσύνη των πολιτών στην ακεραιότητα του δημοκρατικού κράτους δικαίου,

Γ. πιστεύοντας περαιτέρω ότι η δωροδοκία μπορεί να ασκήσει διαβρωτική επιρροή και στον ιδιωτικό τομέα, όσον αφορά την εντιμότητα του ελεύθερου ανταγωνισμού καθώς και την αξιοπιστία και την οικονομική συμπεριφορά των επιχειρήσεων,

Δ. αναγνωρίζοντας ότι υφίστανται πολυάριθμες διασυνδέσεις μεταξύ δωροδοκίας και οργανωμένου εγκλήματος οι οποίες μπορούν να δημιουργήσουν ιδιαίτερους κινδύνους για το δημοκρατικό κράτος δικαίου και την ελεύθερη οικονομία της αγοράς, κυρίως σε περίπτωση που το οργανωμένο έγκλημα επιτυγχάνει, να διεισδύει με τη βοήθεια της δωροδοκίας στη δημόσια διοίκηση ή τους νόμιμους οικονομικούς φορείς, διότι με τον τρόπο αυτό αποκτά πρόσβαση σε σημαντικές πληροφορίες και κατά συνέπεια μπορεί να επαυξήσει τις ευκαιρίες και τις δυνατότητές του να αξιοποιεί καλύτερα, για αθέμιτους σκοπούς, τις νόμιμες δομές,

Ε. έχοντας επίγνωση του γεγονότος ότι η δωροδοκία αποτελεί πρόβλημα σε παγκόσμια κλίμακα για την πρόληψη και καταπολέμηση του οποίου απαιτούνται συνολικά και πολυσχιδή μέτρα που πρέπει να ληφθούν σε παγκόσμιο, ευρωπαϊκό, εθνικό, περιφερειακό και τοπικό επίπεδο και σύμφωνα με μία συνεκτική, ολοκληρωμένη και ευέλικτη στρατηγική,

ΣΤ. λαμβάνοντας υπόψη το γεγονός ότι η δωροδοκία έχει καταστεί τα τελευταία χρόνια το κύριο θέμα της συζήτησης στο πλαίσιο της πολιτικής στον τομέα του δικαίου σε διεθνές επίπεδο και ότι επανειλημμένως έχει διατυπώσει η αξίωση για την εφαρμογή αποτελεσματικών, διεθνούς ισχύος, μέτρων καταπολέμησης της διαφθοράς, όπως π.χ. - έστω και με διαφορετικά επίκεντρα - από τον ΟΟΣΑ, το Συμβούλιο της Ευρώπης, την Παγκόσμια Τράπεζα, τη Διάσκεψη των Ηνωμένων Εθνών για το Εμπόριο και την Ανάπτυξη (UNCTAD) και από ιδιωτικούς φορείς συμφερόντων, όπως είναι τα Διεθνή Εμπορικά Επιμελητήρια και οι ΜΚΟ, π.χ. η Διεθνής Διαφάνεια (Transparency International),

Ζ. συνάγοντας το συμπέρασμα - συμμεριζόμενο τη θέση της Επιτροπής - ότι αποτελεί ζωτικό συμφέρον της ΕΕ να χαράξει συνεκτική στρατηγική για την καταπολέμηση της δωροδοκίας εντός και εκτός των συνόρων της, η οποία να καλύπτει επίσης τους τομείς του διεθνούς εμπορίου και ανταγωνισμού καθώς και της οικονομικής και τεχνικής βοήθειας,

Η. αναγνωρίζοντας ότι η εν λόγω συνεκτική ευρωπαϊκή στρατηγική για την καταπολέμηση της δωροδοκίας είναι επίσης αναγκαία για το λόγο ότι κάθε κράτος μέλος της ΕΕ διαθέτει μεν επιμέρους μέτρα για την καταπολέμηση της δωροδοκίας, ωστόσο αυτά εμφανίζουν σημαντικές αποκλίσεις όσον αφορά τις νομικές ρυθμίσεις, το πεδίο εφαρμογής καθώς και την εφαρμογή τους στην πράξη, με συνέπεια να υπάρχει συνολικά στην ΕΕ ένα ανομοιογενές και πλήρες κενό σύστημα καταπόλεμησης της διαφθοράς,

Θ. εκτιμώντας ότι δεν επιτρέπεται - λόγω επίσης της προϊούσας ιδιωτικοποίησης δραστηριοτήτων οι οποίες ανήκαν έως σήμερα στο δημόσιο τομέα και των ολοένα ισχυρότερων οικονομικών διασυνδέσεων - να εξακολουθήσουν να παραμένουν τα μέτρα για την καταπολέμηση της δωροδοκίας περιορισμένα στο δημόσιο τομέα του εσωτερικού αλλά ότι κάθε κράτος μέλος της ΕΕ οφείλει απαραιτήτως να λάβει μέτρα για την απλοποίηση των κανονιστικών του διατάξεων και την εξάλειψη της γραφειοκρατίας, αλλά και να προσαρμόσει στο σύστημά του για τη δίωξη και επιβολή κυρώσεων στη μεταβολή των συνθηκών[semigr ] εδώ συγκαταλέγεται η απειλή ποινής για αθέμιτη άσκηση επιρροής σε διαδικασίες λήψης αποφάσεων στο πλαίσιο δημόσιας ή ιδιωτικής δραστηριότητας στο εσωτερικό και το εξωτερικό, εφόσον τούτο πραγματοποιείται με παροχή περιουσιακών πλεονεκτημάτων (δωροδοκία) ή με τη λήψη τέτοιων πλεονεκτημάτων (δωροληψία),

Ι. φρονώντας ότι για την αποτελεσματικότερη καταπολέμηση της δωροδοκίας οι ποινικές κυρώσεις πρέπει να συμβαδίζουν με κυρώσεις διοικητικής, αστικής και πειθαρχικής φύσης,

ΙΑ. όντας πεπεισμένο ότι η θέσπιση διαφάνειας μέσω της απλούστευσης των κανονιστικών διατάξεων και της εξάλειψης της γραφειοκρατίας, καθώς και η θέση σε εφαρμογή αποτελεσματικών μηχανισμών ελέγχου για όλες τις σημαντικές διαδικασίες λήψης αποφάσεων μπορεί, ως γενική δημοκρατική αρχή, να αποτελέσει σημαντική συμβολή στην πρόληψη της δωροδοκίας, διότι με τον τρόπο αυτό εμποδίζεται η δημιουργία των προϋποθέσεων που ευνοούν την εξάπλωση της δωροδοκίας και αυξάνονται οι πιθανότητες αποκάλυψής της - και επιβολής κυρώσεων,

ΙΒ. επισημαίνοντας ότι οι διάφορες πρακτικές της δωροδοκίας μειώνουν αισθητά και σε μόνιμη βάση την αποτελεσματικότητα της βοήθειας εκτρέποντας τα χρηματοδοτικά μέσα και συμβάλλοντας στην πρόκριση ολιγότερο για τα τοπικά δεδομένα κατάλληλων σχεδίων και στην επιλογή συμβαλλομένων που είναι ολιγότερο ικανά να υλοποιήσουν αποτελεσματικά τους στόχους της συνεργασίας στον τομέα της ανάπτυξης[semigr ] για το λόγο αυτό θεωρεί ότι η συνεκτική ευρωπαϊκή στρατηγική για την καταπολέμηση της δωροδοκίας πρέπει να καλύπτει επίσης τις σχέσεις με τρίτες χώρες[semigr ] προς τούτο, στο πλαίσιο της σύναψης όλων των συμφωνιών ενίσχυσης, συνεργασίας και ανάπτυξης με τρίτες χώρες, πρέπει να τηρείται, εκτός των βασικών αρχών της διαφάνειας και της ανεξαρτησίας της δικαιοσύνης, η αρχή της χρηστής διαχείρισης των κρατικών υποθέσεων η οποία πρέπει να καταστεί, μαζί με το σεβασμό των δικαιωμάτων του ανθρώπου, τις δημοκρατικές αρχές και την αρχή του κράτους δικαίου, ένα «ουσιαστικό στοιχείο» κάθε μελλοντικής συμφωνίας[semigr ] επιπρόσθετα, θα έπρεπε να επεκταθεί το πεδίο ισχύος των εν λόγω βασικών αρχών σε όλες τις εμπορικές σχέσεις με τρίτα κράτη, προκειμένου επίσης με τον τρόπο αυτό να μην παρακωλύονται από ιδιωτικές επιχειρήσεις με αποτέλεσμα να αποδυναμώνονται οι προσπάθειες της ΕΕ για την καταπολέμηση της δωροδοκίας,

ΙΓ. υπογραμμίζοντας ότι οι αντιπροσωπείες στις τρίτες χώρες οφείλουν να διαδραματίσουν μείζονα ρόλο για την αποτελεσματική εφαρμογή μιας πολιτικής κατά της δωροδοκίας και μάλιστα σε συνεργασία με τις ειδικευμένες μονάδες οι οποίες πρέπει να δημιουργηθούν στους κόλπους των Γενικών Διευθύνσεων της Επιτροπής που είναι επιφορτισμένες με την αναπτυξιακή βοήθεια καθώς και με την μονάδα συντονισμού καταπολέμησης της απάτης (UCLAF) στους κόλπους της Επιτροπής,

ΙΔ. εκφράζοντας τη θλίψη του διότι, παρόλες τις επικρίσεις που έχουν εκφραστεί διεθνώς, πολλά κράτη μέλη της ΕΕ συνεχίζουν να ευνοούν το χρηματισμό στις ιδιωτικές συναλλαγές, φροντίζοντας όχι μόνο να μην καταδικάζουν τη διαφθορά στον τομέα αυτό, αλλά να την προωθούν εμμέσως με φορολογικές ελαφρύνσης[semigr ] είναι της γνώμης ότι οι νομικές και φορολογικές διατάξεις ορισμένων κρατών μελών οι οποίες επιτρέπουν την φορολογική απαλλαγή των προσφερομένων δώρων σε τρίτες χώρες, είναι απόλυτα αντίθετες με τη Συνθήκη ιδιαίτερα δε σε σχέση με τις διατάξεις που αφορούν τις κρατικές ενισχύσεις, δεδομένου ότι στρεβλώνουν και απειλούν τον ανταγωνισμό ευνοώντας συγκεκριμένες επιχειρήσεις ή παραγωγές[semigr ] διαπιστώνει ότι η δυνατότητα φορολογικής έκπτωσης των δώρων μπορεί να χαρακτηρισθεί ασυμβίβαστη με τις αρχές του κώδικα δεοντολογίας για την φορολογία των επιχειρήσεων ο οποίος εγκρίθηκε από το Συμβούλιο προσφάτως στις 1 Δεκεμβρίου 1997 ((ΕΕ C 2 της 6.1.1998, σελ. 2)), ζητεί δε από το Συμβούλιο κατά την εξέλιξη του εν λόγω κώδικα, να δώσει ιδιαίτερη προσοχή στο ειδικό αυτό πρόβλημα,

ΙΕ. εκτιμώντας ότι πολυάριθμες επιχειρήσεις που ασκούν δραστηριότητα σε διεθνές επίπεδο καθώς και οι φορείς εκπροσώπησης των συμφερόντων τους, κυρίως τα διεθνή εμπορικά επιμελητήρια, διατυπώνουν το αίτημα να θεσπισθεί σε ευρωπαϊκό επίπεδο σύνολη και συνεκτική στρατηγική για την καταπολέμηση της διαφθοράς στον ιδιωτικό τομέα, προκειμένου επίσης να συμπληρωθούν με τον τρόπο αυτό τα αντίστοιχα συστήματα αυτοδέσμευσης των επιχειρήσεων («Corporate Codes of Conduct») και να διασφαλισθεί ο τρόπος λειτουργίας τους,

ΙΣΤ. θεωρώντας ιδιαίτερα επιτακτική την ανάληψη δράσης για την καταπολέμηση της δωροδοκίας στον πολιτικό χώρο, προκειμένου να διασφαλισθεί η διαφάνεια των συστημάτων ιδιωτικής χρηματοδότησης των κομμάτων και να παρεμποδισθεί με τον τρόπο αυτό η δωροδοκία προσώπων και κομμάτων,

ΙΖ. ότι, σε ορισμένα κράτη μέλη, η κρατική χρηματοδότηση των πολιτικών κομμάτων έχει καθιερωθεί ακριβώς για την αποφυγή της δωροδοκίας,

ΙΗ. θεωρώντας ανεπαρκή την προστασία μέσω θεσπισμένων κανόνων στο εσωτερικό των ευρωπαϊκών θεσμικών οργάνων για τη διασφάλιση της διαφάνειας στις διαδικασίας λήψης αποφάσεων που αφορούν ιδίως τις χρηματοδοτήσεις και τις χρηματοοικονομικές συναλλαγές,

ΙΘ. εκτιμώντας την αναγκαιότητα ότι ειδικά η Επιτροπή, χρειάζεται να αποκτήσει ένα ολοκληρωμένο σχέδιο για τη συστηματική καταπολέμηση της δωροδοκίας δεδομένου ότι πολυάριθμοι τομείς δραστηριοτήτων της είναι ευάλωτοι στη διαφθορά,

Κ. τρέφοντας την πεποίθηση ότι τα ληπτέα μέτρα για την πρόληψη και την αποτελεσματική καταπολέμηση της δωροδοκίας πρέπει - εκτός από τη βασική αρχή του ελεύθερου ανταγωνισμού - να υπηρετούν κυρίως το συμφέρον του πολίτη ο οποίος επιβαρύνεται πολλαπλά με το κόστος υπέρμετρα ακριβών, κακής ποιότητας ή μάλιστα και περιττών προϊόντων, υποφέρει από τις αρνητικές επιπτώσεις στον τρόπο λειτουργίας των δημόσιων υπηρεσιών και στη διεξαγωγή των διαδικασιών ενώ συγχρόνως, λόγω της αποδυνάμωσης των δημοκρατικών δομών, βρίσκεται εκτεθειμένος σε προσωπικούς κινδύνους, οι οποίοι όχι σπάνια οδηγούν σε περιορισμό των θεμελιωδών ελευθεριών

ΚΑ. επισημαίνοντας ότι η πρόληψη και καταπολέμηση της δωροδοκίας και δωροληψίας αποτελεί, σύμφωνα με το άρθρο 29 (παλαιό άρθρο Κ.1) της Συνθήκης ΕΕ, όπως τροποποιήθηκε από τη Συνθήκη του Άμστερνταμ, ουσιώδη προϋπόθεση για τη σταδιακή δημιουργία ενός «χώρου ελευθερίας, ασφάλειας και δικαίου»,

1. υποστηρίζει πλήρως το περιλαμβανόμενο στην προαναφερθείσα ανακοίνωσή της, της 21ης Μαΐου 1997, αίτημα της Επιτροπής για το σχεδιασμό στην ΕΕ, στο πλαίσιο σύνολης θεώρησης, συγκεκριμένων και συντονισμένων μεταξύ τους μέτρων για την καταπολέμηση της δωροδοκίας και καλεί την Επιτροπή να υποβάλει το συντομότερο δυνατόν συγκεκριμένες προτάσεις στον τομέα της δικής της αρμοδιότητας[semigr ]

2. κρίνει θετικά τις προτάσεις τις Επιτροπής που περιέχονται στην προαναφερθείσα ανακοίνωσή της (COM(98)0143) σχετικά με τις βελτιώσεις που πρέπει να επέλθουν στον τομέα των δημοσίων συμβάσεων στην Ευρωπαϊκή Ένωση, δεδομένου ότι οι χρηστές, διαφανείς και αμερόληπτες διαδικασίες για τη διεξαγωγή διαγωνισμών εμποδίζουν τη δωροδοκία και άλλες μορφές παράνομης χρήσης των δημόσιων πόρων[semigr ] καλεί επιτακτικά την Επιτροπή να υποβάλει νομοθετικές προτάσεις για την αποσαφήνιση των όρων πρόσβασης των υποβαλλόντων προσφορές σε διαδικασίες ανάθεσης δημοσίων συμβάσεων και έργων, με στόχο τον αποκλεισμό οποιουδήποτε προσώπου που έχει καταδικασθεί για δωροδοκία[semigr ]

3. καλεί την Επιτροπή να εκπονήσει συγκεκριμένα μέτρα για την πρόληψη της δωροδοκίας και σε άλλους περαιτέρω τομείς που είναι ευάλωτοι σε αυτή (για παράδειγμα, η οδηγία που αφορά τη λογιστική), να αναλάβει δράση για την αντιμετώπιση της δημιουργίας «κουλτούρας» δωροδοκίας με την εφαρμογή κατάλληλων προγραμμάτων κατάρτισης για άτομα που είναι εκτεθειμένα στον κίνδυνο δωροδοκίας και - μετά τη θέση σε ισχύ της Συνθήκης του Άμστερνταμ - να κάμει χωρίς αναβολή χρήση του δικαιώματος πρωτοβουλίας της στον τομέα της αστυνομικής και δικαστικής συνεργασίας σε ποινικές υποθέσεις για τη βελτίωση της καταπολέμησης της δωροδοκίας στην Ευρώπη, χρησιμοποιώντας ειδικότερα νομικά μέσα άλλα από τις Συμβάσεις[semigr ]

4. καλεί την Επιτροπή, στο πλαίσιο της πολιτικής της για την καταπολέμηση της δωροδοκίας, να προβεί σε συγκεκριμένες προτάσεις οι οποίες θα στοχεύουν στην αποτελεσματικότερη καταπολέμηση της δωροδοκίας στους κόλπους των θεσμικών οργάνων της ΕΕ, λαμβάνοντας υπόψη τις βασικές αρχές της διαφάνειας κατά τη διαμόρφωση και λήψη αποφάσεων, της απλούστευσης των κανόνων, της εξάλειψης της γραφειοκρατίας, της διεξαγωγής αποτελεσματικών εσωτερικών ελέγχων και της οριοθέτησης σαφών αρμοδιοτήτων που θα υπόκεινται σε ποινικό, αστικό και διοικητικό έλεγχο και να ασχοληθεί ειδικότερα με:

α) το καθεστώς των εσωτερικών υπηρεσιών των θεσμικών οργάνων της ΕΕ που είναι αρμόδιες για τη διερεύνηση των κατηγοριών περί εσωτερικής διαφθοράς,

β) τις διατάξεις που αφορούν την ποινική δίωξη των υπαλλήλων της ΕΕ που είναι ύποπτοι δωροδοκίας,

γ) τη συνεργασία μεταξύ των θεσμικών οργάνων της ΕΕ και των εθνικών ανακριτικών και δικαστικών αρχών κατά τη διερεύνηση περιπτώσεων πιθανολογούμενης δωροδοκίας,

δ) την αρχή της ασυλίας των υπαλλήλων και τους μηχανισμούς για την άρση της,

ε) τον εποπτικό ρόλο του Ελεγκτικού Συνεδρίου και του Ευρωπαϊκού Κοινοβουλίου,

5. καλεί την Επιτροπή να εφαρμόσει, στο πλαίσιο της πολιτικής συνεργασίας με τρίτες χώρες, τη «βασική αρχή» της χρηστής διαχείρισης των κρατικών υποθέσεων με τη γενίκευση της μεθόδου να συμπεριλαμβάνονται στις συμβάσεις ειδικές ρήτρες κατά της δωροδοκίας, την θέσπιση, εκτός των ποινικών, και άλλων αποτρεπτικών κυρώσεων (αναστολή ή ακύρωση συμβάσεων και χρηματοδοτήσεων, τήρηση κεντρικών μητρώων), την ενίσχυση των μηχανισμών ελέγχου και την αξιολόγηση στους κόλπους της Επιτροπής[semigr ]

6. ζητεί από την Επιτροπή να κατονομάσει ρητώς τα κράτη μέλη τα οποία επιτρέπουν φορολογικές εκπτώσεις για τη δωροδοκία αλλοδαπών υπαλλήλων[semigr ] καλεί την Επιτροπή να λάβει τα κατάλληλα μέτρα, ενδεχομένως υπό μορφήν νομοθετικών προτάσεων, με στόχο την κατάργηση της δυνατότητας έκπτωσης του φόρου από δωροδοκίες που καταβάλλονται σε μη κοινοτικούς υπαλλήλους[semigr ]

7. ζητεί από την Επιτροπή να εκπονήσει χρονοδιάγραμμα στο οποίο θα αναφέρεται έως πότε θα πρέπει να τεθούν σε εφαρμογή όλα τα σχεδιαζόμενα μέτρα[semigr ] ζητεί παράλληλα από την Επιτροπή να υποβάλει ταχέως αυτό το χρονοδιάγραμμα στο Ευρωπαϊκό Κοινοβούλιο και οπωσδήποτε το αργότερο έως τα τέλη του 1999[semigr ]

8. καλεί τα κράτη μέλη να προωθήσουν αποφασιστικά την καταπολέμηση της δωροδοκίας σε διεθνές επίπεδο και να αναλάβουν αξιόπιστα ηγετικό ρόλο κατά την εκπόνηση και υλοποίηση διεθνών υποχρεώσεων[semigr ] εδώ συγκαταλέγονται για παράδειγμα τα εξής:

- η άμεση, το αργότερο έως την 1η Ιανουαρίου 1999, και πλήρης εξάλειψη από τα νομικά τους συστήματα και τις φορολογικές τους πρακτικές κάθε δυνατότητας φορολογικής έκπτωσης χρημάτων που χρησιμοποιούνται για δωροδοκία, χωρίς να συνδέεται η εγκατάλειψη της πρακτικής αυτής, όπως συμβαίνει σε ορισμένα κράτη μέλη, με την καταδίκη του δωροδοκούντος ή του δωροδοκουμένου[semigr ]

- η εντατική προώθηση των διαπραγματεύσεων του Συμβουλίου της Ευρώπης για την υπό συζήτηση σήμερα Συμφωνία κατά της δωροδοκίας, ούτως ώστε να καταστεί δυνατή η υπογραφή της μέσα ακόμη στο 1998,

- η κύρωση, ήδη μέσα στο 1998, των ακολούθων συμφωνιών:

- Συμφωνία της 26ης Ιουλίου 1995 σχετικά με την προστασία των οικονομικών συμφερόντων της ΕΚ, με τα σχετικά πρωτόκολλα (της 27ης Σεπτεμβρίου και της 29ης Νοεμβρίου 1996 και της 19ης Ιουνίου 1997)[semigr ]

- Συμφωνία της 26ης Μαΐου 1997 σχετικά με την καταπολέμηση της δωροδοκίας, την οποία ενέχονται υπάλληλοι της ΕΚ ή κρατών μελών της ΕΕ[semigr ]

- Σύμβαση του ΟΟΣΑ της 17ης Δεκεμβρίου 1997, σχετικά με την καταπολέμηση του χρηματισμού αλλοδαπών δημοσίων υπαλλήλων στο πλαίσιο διεθνών εμπορικών συναλλαγών[semigr ]

9. καλεί το Συμβούλιο να υλοποιήσει αμελλητί το εγκριθέν από το Ευρωπαϊκό Συμβούλιο του Άμστερνταμ στις 17 Ιουνίου 1997 σχέδιο δράσης για την καταπολέμηση του οργανωμένου εγκλήματος όσον αφορά τα θέματα της καταπολέμησης της δωροδοκίας, τούτο δε το αργότερο έως τα τέλη του 1998[semigr ] εδώ πρέπει το Συμβούλιο να θεσπίσει την Κοινή Δράση για την καταπολέμηση της δωροδοκίας στον ιδιωτικό τομέα λαμβάνοντας δεόντως υπόψη τις θέσεις του ΕΚ που περιλαμβάνεται στην προαναφερθείσα γνωμοδότησή του της 20ης Νοεμβρίου 1997[semigr ]

10. καλεί το Συμβούλιο και την Επιτροπή καθώς και τα κράτη μέλη να δώσουν - στο πλαίσιο των αρμοδιοτήτων τους όσον αφορά την καταπολέμηση της δωροδοκίας - προτεραιότητα στους ακόλουθους τομείς και να μεριμνήσουν, ώστε οι εκάστοτε διατάξεις να αλληλοσυμπληρώνονται:

- πρόληψη της δωροδοκίας, π.χ με τη διαφάνεια, την απλούστευση και την εξάλειψη της γραφειοκρατίας σε όλα τα στάδια των σημαντικών διοικητικών αποφάσεων, συμπεριλαμβανόμενων των ελέγχων λογαριασμών, με κώδικες συμπεριφοράς για τη δημόσια διοίκηση και τον τομέα της ιδιωτικής οικονομίας, με την όσο το δυνατόν περισσότερο αποφυγή της γραφειοκρατίας και με διαφάνεια όσον αφορά τα περιουσιακά στοιχεία υπουργών, βουλευτών ή προσωπικοτήτων που κατέχουν εξέχουσες διοικητικές θέσεις[semigr ]

- επιβολή κυρώσεων για δωροδοκία σε όλες τις εκφάνσεις της (δωροδοκία και δωροληψία που διαπράττουν φυσικά ή νομικά πρόσωπα στο δημόσιο και ιδιωτικό τομέα, στο εσωτερικό και το εξωτερικό[semigr ] ξέπλυμα χρημάτων που προέρχονται από δωροδοκία)[semigr ] συγχρόνως πρέπει να αποδοθεί ιδιαίτερη σημασία ώστε παράλληλα με τις ποινικές κυρώσεις να χρησιμοποιούνται επίσης οι δυνατότητες επιβολής διοικητικών, αστικών και πειθαρχικών κυρώσεων ιδίως με την καταβολή αποζημιώσεων για ζημίες που προκλήθηκαν εις βάρος του δημόσιου προϋπολογισμού[semigr ]

- κατοχύρωση των βασικών αρχών «χρηστή διαχείριση κρατικών υποθέσεων», «διαφάνεια» και «ανεξαρτησία της Δικαιοσύνης» ως προϋπόθεση για τη σύναψη εμπορικών συμβάσεων καθώς και συμφωνιών ενίσχυσης, συνεργασίας και ανάπτυξης, μεταξύ ΕΕ και τρίτων κρατών[semigr ]

11. απευθύνει έκκληση σε όλα τα πολιτικά κόμματα σε τοπικό, περιφερειακό, εθνικό και ευρωπαϊκό επίπεδο να διαμορφώσουν με διαφάνεια την οικονομική συμπεριφορά τους - ιδίως όσον αφορά τις δωρεές υπέρ των κομμάτων - προκειμένου να αποτρέπεται προληπτικά κάθε έστω και υπόνοια δωροληψίας[semigr ] καλεί περαιτέρω όλα τα πολιτικά θεσμικά Όργανα να μεριμνήσουν ώστε να μην μπορούν οι πολιτικοί και άλλοι φορείς λήψεις αποφάσεων να χρησιμοποιούν καταχρηστικώς την λόγω του επαγγέλματος ασυλία τους ως προστατευτική ασπίδα κατά ποινικών διώξεων σε περίπτωση που υπάρχει βάσιμη υπόνοια δωροληψίας[semigr ]

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών και των υποψηφίων προς ένταξη χωρών.